দলের অনেকে পত্র-পত্রিকায় বিএনপির আন্দোলন কর্মসূচির ঘোষাণার খবর প্রকাশকে ‘প্রয়োজন নাই’ মনে করবে উল্লেখ করে তিনি বলেন, ‘‘বিএনপি’র অনেক মহারথীরা বলবেন পত্র পত্রিকায় খবরের প্রয়োজন নাই। তাদের খবর প্রচারের জন্য ইলেকট্রনিক্স মিডিয়া রাত ১২ টার পরেও বিএনপির খবর প্রচার করবে যদি বা তখন সেই খবর শোনার জন্য গুটিকয়েক রাত জাগা মানুষ ছাড়া সবাই গভীর ঘুমে চলে যাবে তাতে কি বা আসে যাবে। তাছাড়া নেত্রীর মত তাদের অনেকের ধারণা নেত্রীর চারপাশে ঘুর ঘুর করা রাত জাগা চাটুকারদের মত সংবাদ মাধ্যমের লোকেরাও “জি ম্যাডাম” বলে তার খবর বিশাল শিরোনাম দিয়ে ছেপে দিবে!’’